Id-Deputat Prim Ministru Louis Grech sostna li fost l-prijoritajiet li wieħed għandu jikkunsidra għall-Presidenza Maltija tal-Kunsill tal-Unjoni Ewropea fl-2017 hemm l-importanza taċ-ċittadini, il-ġlieda kontra l-faqar, l-irkuprar ekonomiku, l-immigrazzjoni irregolari u l-Mediterran. Huwa qal dan fid-diskors tiegħu li permezz tiegħu għalaq id-djalogu pubbliku organizzat fl-okkażjoni ta' Jum l-Ewropa bl-isem ta' "Ċittadini Maltin, Ċittadini Ewropej" . Louis Grech ħabbar ukoll li fi ftit gimgħat oħra se jitniedu tibdiliet fid-Dipartiment tal-Kuntratti u fil-MEPA bil-għan li titneħħa ċertu burokrazija żejda li qed ixxekkel l-proċess ta' assorbiment ta' Fondi Ewropej. Huwa kompla jgħid li din il-Presidenza trid tagħmel sens u li ċ-ċittadin għandu jitqiegħed fiċ-ċentru. Id-Deputat Prim Ministru Louis Grech temm jgħid li hu konvint li kull imsieħeb u rappreżentant tal-istituzzjonijiet Ewropej f'Malta għandu l-intenzjoni li jagħti valur miżjud liċ-ċittadin, kemm fil-kuntest Malti u dak Ewropew u li jekk jkun hemm l-onesta u r-rieda li taħdem din mhux ser tkun xi ħaġa impossibbli. .td_uid_3_5ee4e29391841_rand.td-a-rec-img{text-align:left}.td_uid_3_5ee4e29391841_rand.td-a-rec-img img{margin:0 auto 0 0} #td_uid_4_5ee4e29391ca3 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/Louis_1-80x60.jpg) 0 0 no-repeat} 1 minn 1